CELEX: C2007/042/29
Language: fi
Date: 2007-02-24 00:00:00
Title: Asia C-525/06: Ennakkoratkaisupyyntö, jonka rechtbank van koophandel te Hasselt (Belgia) on esittänyt 22.12.2006 — NV de Nationale Loterij v. BVBA Customer Service Agency

24.2.2007   
            
            
               FI
            
            
               Euroopan unionin virallinen lehti
            
            
               C 42/17
            
         Ennakkoratkaisupyyntö, jonka rechtbank van koophandel te Hasselt (Belgia) on esittänyt 22.12.2006 — NV de Nationale Loterij v. BVBA Customer Service Agency
   (Asia C-525/06)
   (2007/C 42/29)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Rechtbank van koophandel te Hasselt
   Pääasian asianosaiset
   
      Kantaja: NV de Nationale Loterij
   
      Vastaaja: BVBA Customer Service Agency
   Ennakkoratkaisukysymykset
   
               1)
            
            
               Onko EY:n perustamissopimuksen 49 artiklaa tulkittava siten, että sellaiset rajoittavat kansalliset säännökset, kuten 19.4.2002 annetun lain 37 §, jolla estetään sellaisen yrityksen pääsy markkinoille, jonka pyrkimyksenä on myydä voitolla kuponkeja, jotka mahdollistavat Euro Millions -lottopelin pelaamisen ryhmänä, kuitenkin sallittuja yleinen etu (sen ehkäisy, että ihmiset tuhlaavat liiallisesti uhkapeleihin) huomioon ottaen, kun tiedossa on, että
               
                           a)
                        
                        
                           Nationale Loterij, joka on saanut Belgian valtiolta lakisääteisen monopoliaseman ja joka maksaa kyseisestä monopoliasemasta maksua ja jonka tavoitteena on kanavoida ihmiselle luontaista pelihimoa, säännöllisesti mainostaa mahdollisuutta osallistua Euro Millionsiin, mikä tosiasiassa lisää pelihimoa,
                        
                     
                           b)
                        
                        
                           Nationale Loterij'n harjoittama säännöllinen mainonta ja myyntimenetelmät laajentavat markkinoita, jolloin Nationale Loterij päätyy maksimoimaan liikevaihtonsa (taloudellisista syistä) sen sijaan että se kanavoisi kansalaisten luontaista pelihimoa,
                        
                     
                           c)
                        
                        
                           vähemmän rajoittavilla toimenpiteillä, kuten panoksia ja voittoja koskevien mahdollisuuksien rajoittamisella, olisi paremmin saavutettavissa tavoiteltu päämäärä eli luontaisen pelihimon kanavointi?
                        
                     
         
               2)
            
            
               Onko sellainen rajoittava kansallinen säännös, kuten 19.4.2002 annetun lain 37 §, jolla estetään sellaisen yrityksen pääsy markkinoille, jonka aikomuksena on myydä voitolla kuponkeja, jotka mahdollistavat Euro Millionsin pelaamisen ryhmänä, ristiriidassa palvelujen tarjoamisen vapauden (EY:n perustamissopimuksen 49 artikla) kanssa, kun tiedossa on, ettei vastaaja itse järjestä arpajaisia vaan pyrkii ainoastaan voitontekotarkoituksessa järjestämään Euro Millionsin pelaamisen ryhmänä Nationale Loterij'n omia pelikuponkeja käyttäen?